Vec C‑428/13

Ministero dell’Economia e delle Finanze

a

Amministrazione Autonoma dei Monopoli di Stato (AAMS)

proti

Yesmoke Tobacco SpA

(návrh na začatie prejudiciálneho konania, ktorý podala Consiglio di Stato)

„Návrh na začatie prejudiciálneho konania — Daňové ustanovenia — Harmonizácia právnych predpisov — Smernice 95/59/ES a 2011/64/EÚ — Štruktúra a sadzby spotrebnej dane z tabakových výrobkov — Určenie spotrebnej dane — Zásada, ktorá zavádza sadzbu spotrebnej dane pre všetky cigarety — Možnosť členských štátov zaviesť minimálnu výšku spotrebnej dane — Cigarety patriace do najnižšej cenovej kategórie — Vnútroštátna právna úprava — Špecifická kategória cigariet — Stanovenie spotrebnej dane na 115 %“

Abstrakt – Rozsudok Súdneho dvora (piata komora) z 9. októbra 2014

Daňové ustanovenia – Harmonizácia právnych predpisov – Iné dane ako dane z obratu, ktoré ovplyvňujú spotrebu výrobkov z tabaku – Smernica 2011/64 – Vnútroštátne ustanovenie zavádzajúce minimálnu spotrebnú daň uplatňovanú iba na cigarety, ktorých maloobchodná cena je nižšia než cena cigariet najžiadanejšej cenovej kategórie – Neprípustnosť

(Smernica Rady 2011/64, článok 7 ods. 2 a článok 8 ods. 6)

Článok 7 ods. 2 a článok 8 ods. 6 smernice 2011/64 o štruktúre a sadzbách spotrebnej dane z tabakových výrobkov sa majú vykladať v tom zmysle, že bránia takému vnútroštátnemu ustanoveniu, ktoré namiesto rovnakej minimálnej spotrebnej dane uplatňovanej na všetky cigarety zavádza minimálnu spotrebnú daň uplatňovanú iba na cigarety, ktorých maloobchodná cena je nižšia než cena cigariet najžiadanejšej cenovej kategórie.

Fakultatívne podľa článku 8 ods. 6 smernice 2011/64 členské štáty môžu vyberať minimálnu spotrebnú daň z cigariet. Táto minimálna spotrebná daň predstavuje minimálnu hranicu zdanenia, pod ktorú už nie je možné uskutočniť pomerné zníženie splatnej dane. Vzhľadom na skutočnosť, že výber celkovej spotrebnej dane je povinný pre všetky cigarety bez ohľadu na ich vlastnosti a cenu, minimálna spotrebná daň sa musí uplatniť na všetky cigarety bez ohľadu na ich vlastnosti a cenu. Zavedenie minimálnej spotrebnej dane len pre niektoré kategórie cigariet by pri niektorých iných kategóriách cigariet umožnilo výber sumy celkovej spotrebnej dane v takej výške, ktorá by bola nižšia ako minimálna spotrebná daň, hoci zavedenie tejto minimálnej spotrebnej dane by podľa smernice 2011/64 malo pri nízkych cenách zabrániť tomu, aby pod touto hranicou nedochádzalo k pomernému zníženiu splatnej dane a zabrániť týmto spôsobom tomu, aby úroveň zdanenia najlacnejších cigariet nebola príliš nízka. Pokiaľ členské štáty využijú možnosť zavedenia minimálnej spotrebnej dane podľa článku 8 ods. 6 smernice 2011/64, takáto právna úprava musí zapadať do rámca vymedzeného touto smernicou a nemôže byť v rozpore s jej cieľmi. Zavedenie minimálnych hraníc zdanenia podľa vlastností a ceny cigariet by však viedlo k narušeniu hospodárskej súťaže medzi rôznymi druhmi cigariet a bolo by to v rozpore s cieľom zabezpečiť správne fungovanie vnútorného trhu a neutrálne podmienky pre hospodársku súťaž, ktorý sleduje smernica 2011/64.

Navyše smernica 2011/64 vo svojich odôvodneniach 2, 14 a 16 zohľadňuje cieľ ochrany verejného zdravia. Pokiaľ teda vnútroštátne opatrenia spadajú do rámca stanoveného smernicou 2011/64, táto smernica nebráni členským štátom, aby bojovali proti fajčeniu a zabezpečili vysokú úroveň ochrany verejného zdravia prostredníctvom výberu spotrebných daní.

(pozri body 26 – 28, 30, 31, 35 – 37)

Vec C‑428/13

Ministero dell’Economia e delle Finanze

a

Amministrazione Autonoma dei Monopoli di Stato (AAMS)

proti

Yesmoke Tobacco SpA

(návrh na začatie prejudiciálneho konania, ktorý podala Consiglio di Stato)

„Návrh na začatie prejudiciálneho konania — Daňové ustanovenia — Harmonizácia právnych predpisov — Smernice 95/59/ES a 2011/64/EÚ — Štruktúra a sadzby spotrebnej dane z tabakových výrobkov — Určenie spotrebnej dane — Zásada, ktorá zavádza sadzbu spotrebnej dane pre všetky cigarety — Možnosť členských štátov zaviesť minimálnu výšku spotrebnej dane — Cigarety patriace do najnižšej cenovej kategórie — Vnútroštátna právna úprava — Špecifická kategória cigariet — Stanovenie spotrebnej dane na 115 %“

Abstrakt – Rozsudok Súdneho dvora (piata komora) z 9. októbra 2014

Daňové ustanovenia — Harmonizácia právnych predpisov — Iné dane ako dane z obratu, ktoré ovplyvňujú spotrebu výrobkov z tabaku — Smernica 2011/64 — Vnútroštátne ustanovenie zavádzajúce minimálnu spotrebnú daň uplatňovanú iba na cigarety, ktorých maloobchodná cena je nižšia než cena cigariet najžiadanejšej cenovej kategórie — Neprípustnosť

(Smernica Rady 2011/64, článok 7 ods. 2 a článok 8 ods. 6)

Článok 7 ods. 2 a článok 8 ods. 6 smernice 2011/64 o štruktúre a sadzbách spotrebnej dane z tabakových výrobkov sa majú vykladať v tom zmysle, že bránia takému vnútroštátnemu ustanoveniu, ktoré namiesto rovnakej minimálnej spotrebnej dane uplatňovanej na všetky cigarety zavádza minimálnu spotrebnú daň uplatňovanú iba na cigarety, ktorých maloobchodná cena je nižšia než cena cigariet najžiadanejšej cenovej kategórie.

Fakultatívne podľa článku 8 ods. 6 smernice 2011/64 členské štáty môžu vyberať minimálnu spotrebnú daň z cigariet. Táto minimálna spotrebná daň predstavuje minimálnu hranicu zdanenia, pod ktorú už nie je možné uskutočniť pomerné zníženie splatnej dane. Vzhľadom na skutočnosť, že výber celkovej spotrebnej dane je povinný pre všetky cigarety bez ohľadu na ich vlastnosti a cenu, minimálna spotrebná daň sa musí uplatniť na všetky cigarety bez ohľadu na ich vlastnosti a cenu. Zavedenie minimálnej spotrebnej dane len pre niektoré kategórie cigariet by pri niektorých iných kategóriách cigariet umožnilo výber sumy celkovej spotrebnej dane v takej výške, ktorá by bola nižšia ako minimálna spotrebná daň, hoci zavedenie tejto minimálnej spotrebnej dane by podľa smernice 2011/64 malo pri nízkych cenách zabrániť tomu, aby pod touto hranicou nedochádzalo k pomernému zníženiu splatnej dane a zabrániť týmto spôsobom tomu, aby úroveň zdanenia najlacnejších cigariet nebola príliš nízka. Pokiaľ členské štáty využijú možnosť zavedenia minimálnej spotrebnej dane podľa článku 8 ods. 6 smernice 2011/64, takáto právna úprava musí zapadať do rámca vymedzeného touto smernicou a nemôže byť v rozpore s jej cieľmi. Zavedenie minimálnych hraníc zdanenia podľa vlastností a ceny cigariet by však viedlo k narušeniu hospodárskej súťaže medzi rôznymi druhmi cigariet a bolo by to v rozpore s cieľom zabezpečiť správne fungovanie vnútorného trhu a neutrálne podmienky pre hospodársku súťaž, ktorý sleduje smernica 2011/64.

Navyše smernica 2011/64 vo svojich odôvodneniach 2, 14 a 16 zohľadňuje cieľ ochrany verejného zdravia. Pokiaľ teda vnútroštátne opatrenia spadajú do rámca stanoveného smernicou 2011/64, táto smernica nebráni členským štátom, aby bojovali proti fajčeniu a zabezpečili vysokú úroveň ochrany verejného zdravia prostredníctvom výberu spotrebných daní.

(pozri body 26 – 28, 30, 31, 35 – 37)